CELEX: C2005/057/30
Language: lv
Date: 2005-03-05 00:00:00
Title: lieta C-518/04: Prasība pret Grieķijas Republiku, ko Eiropas Kopienu Komisija iesniedza 2004. gada 21. decembrī

5.3.2005   
            
            
               LV
            
            
               Eiropas Savienības Oficiālais Vēstnesis
            
            
               C 57/15
            
         Prasība pret Grieķijas Republiku, ko Eiropas Kopienu Komisija iesniedza 2004. gada 21. decembrī
   (lieta C-518/04)
   (2005/C 57/30)
   tiesvedības valoda – grieķu
   Eiropas Kopienu Tiesā 2004. gada 21. decembrī izskatīšanai ir iesniegta prasība pret Grieķijas Republiku, ko cēla Eiropas Kopienu Komisija, kuru pārstāv Michel Van Beek, juriskonsults, un Minas Konstantinidis, Komisijas juridiskā dienesta loceklis.
   Prasītājas prasījumi Tiesai ir šādi:
   
               —
            
            
               atzīt, ka nepieņemot vajadzīgos pasākumus, lai izveidotu stingru Vipera schweizeri odžu aizsardzības sistēmu Milos salā nolūkā izvairīties no jebkura veida šo sugu tīšiem traucējumiem, jo īpaši vairošanās laikā, kad jaundzimušie mazuļi ir atkarīgi no mātes, un ziemas guļas laikā, kā arī lai izvairītos no jebkuras vairošanās vai barošanās vietu iznīcināšanas vai postījumiem, Grieķijas Republika nav izpildījusi pienākumus, kas tai uzlikti ar 12. panta 1. punkta b) un d) apakšpunktu, Padomes 1992. gada 21. maija Direktīvā 92/43/EEK par dabisko dzīvotņu, savvaļas faunas un floras aizsardzību (1);
            
         
               —
            
            
               piespriest Grieķijas Republikai atlīdzināt izdevumus.
            
         Pamati un galvenie argumenti
   Padomes 1992. gada 21. maija Direktīvas 92/43/EEK par dabisko dzīvotņu, kā arī savvaļas faunas un floras aizsardzību mērķis ir nodrošināt bioloģisko dažādību, aizsargājot dabiskās dzīvotnes, kā arī savvaļas faunu un floru Eiropas dalībvalstu teritorijā, uz kurām attiecas Līgums.
   Komisijas prasība ir saistīta ar to, ka Grieķijas Republika nav pieņēmusi un nepiemēro stingru Vipera schweizeri sugas rāpuļa aizsardzības sistēmu Milos salā.
   Komisija lūdz Tiesu atzīt, ka, nepieņemot vajadzīgos pasākumus, lai izveidotu stingru Vipera schweizeri odžu aizsardzības sistēmu Milos salā nolūkā izvairīties no jebkura veida šo sugu tīšiem traucējumiem, jo īpaši vairošanās laikā, kad jaundzimušie mazuļi ir atkarīgi no mātes, un ziemas guļas laikā, kā arī lai izvairītos no jebkuras vairošanās vai barošanās vietu iznīcināšanas vai postījumiem, Grieķijas Republika nav izpildījusi pienākumus, kas tai uzlikti ar 12. panta 1. punkta b) un d) apakšpunktu, Padomes 1992. gada 21. maija Direktīvā 92/43/EEK par dabisko dzīvotņu, savvaļas faunas un floras aizsardzību.
   
      (1)  OV L 206, 22.07.1992., 7. lpp.